ཐེ་ཝན་གྱི་ཕྱོགས་འགལ་དམངས་གཙོ་ཡར་ཐོན་ཚོགས་ཁོངས་ཀྱི་སྲིད་འཛིན་འོས་མི་ལྕམ་ཚཱའེ་ཨིང་ཝན་འོས་འདེམས་ཀྱི་དྲིལ་བསྒྲིགས་ལས་འགུལ་སྤེལ་རྒྱུའི་ཆེད་དུ་ལྷོ་ཕྱོགས་ཏཱེའེ་ནཱན་གྲོང་ཁྱེར་གྱི་ཨྷན་པིང་རྫོང་གི་ནང་རེས་གཟའ་ཉི་མའི་སྔ་དྲོ་ཕེབས་འབྱོར་གནང་ཡོད་སྟབས་དེ་གར་ས་གནས་ཀྱི་མང་ཚོགས་དང་ཕྱི་རྒྱལ་གྱི་གསར་འགོད་པ་སོགས་མི་ཚོགས་ཧ་ཅང་ཆེན་པོ་རྫོང་དེའི་དགོན་པ་ཞིག་ཏུ་འདུ་འཛོམས་བྱས་ཡོད་པ་རེད་དམངས་གཙོ་ཡར་ཐོན་ཚོགས་ཁོངས་ཀྱི་སྲིད་འཛིན་གྱི་འོས་མི་ལྕམ་ཚཱའེ་ཨིང་ཝན་གྱིས་ཐེ་ཝན་གྱི་ས་ཕྱོགས་གང་སར་དུས་ཡུན་གཟའ་འཁོར་གཅིག་གི་རིང་འོས་འདེམས་ཀྱི་དྲིལ་བསྒྲགས་ལས་འགུལ་སྤེལ་རྒྱུའི་འཆར་གཞི་ཡོད་པ་ནས་ཐོག་མར་ཀཱའོ་ཤུང་ལ་ཕེབས་ཡོད་པ་དང་དེ་རྗེས་ཏཱེའེ་ནཱན་གྲོང་ཁྱེར་དུ་ཕེབས་པ་ཞིག་ཡིན་ཞིང་དེ་གར་རེས་གཟའ་ཉི་མའི་ཉིན་འོས་འདེམས་ཀྱི་དྲིལ་བསྒྲགས་ལས་འགུལ་སྤེལ་འགོ་མ་ཚུགས་གོང་སྔོན་ལ་གྲོང་ཁྱེར་དེའི་ནང་ཡོད་པའི་དགོན་པ་ཞིག་ལ་ཆོས་མཇལ་ལ་ཕེབས་ཡོད་པ་དང་ཁོང་ནི་ཐེ་ཝན་གྱི་སྲིད་འཛིན་རྗེས་མ་དེར་འགྱུར་རྒྱུའི་རེ་བ་ཆེན་པོ་ཡོད་པ་ཞིག་ལ་མི་མང་པོས་ངོས་འཛིན་བྱེད་ཀྱི་ཡོད་པ་རེད།